FORTH ปิดบวก 5% โบรกฯแนะซื้อเป้า 20.80 บ. ลุ้นงบ Q4/64 นิวไฮ-ปี 65 โตต่อเนื่อง
FORTH ปิดบวก 5% โบรกฯแนะซื้อเป้า 20.80 บ. ลุ้นงบ Q4/64 นิวไฮ-ปี 65 โตต่อเนื่อง โดย ปิดตลาดที่ระดับ 20.80 บาท บวก 0.90 บาท หรือ 4.52%
FORTH ปิดบวก 5% โบรกฯแนะซื้อเป้า 20.80 บ. ลุ้นงบ Q4/64 นิวไฮ-ปี 65 โตต่อเนื่อง โดย ปิดตลาดที่ระดับ 20.80 บาท บวก 0.90 บาท หรือ 4.52%
17 ก.พ. 2565

ผู้สื่อข่าวรายงานว่า  วันนี้(17ก.พ.65) ราคาหุ้นบริษัท ฟอร์ท คอร์ปอเรชั่น จำกัด (มหาชน)  หรือ FORTH  ปิดตลาดที่ระดับ 20.90 บาท บวก 1.00 บาท หรือ 5.03% ด้วยมูลค่าซื้อขาย 79.40 ล้านบาท

บล.เอเชีย เวลท์ระบุในบทวิเคราะห์(17 ก.พ.65) ว่า คาดว่ากำไรสุทธิของบริษัทในช่วงไตรมา 4/2564 อยู่ที่ 213 ล้านบาท เพิ่มขึ้น 12.8% เทียบช่วงเดียวกันของปีก่อน และเพิ่มขึ้น 41.26% โดยคาดรายได้รวมอยู่ที่ 2,479 ล้านบาท เพิ่มขึ้น 22.89% เทียบช่วงเดียวกันของปีก่อน และเพิ่มขึ้น 24.26% เป็นผลจาก (1) ธุรกิจเอ็นเตอร์ไพรซ์ โซลูชั่น ที่หนุนรายได้อย่างมีนัยสำคัญ จากงานโครงการรถโบกี้ ปั้นจั่นกล ซึ่งเป็นการรับรู้รายได้เพียงครั้งเดียว (One time item) มูลค่า 798 ล้านบาท ขณะที่งาน โครงการอื่นๆ จะทยอยรับรู้รายได้เมื่อส่งมอบ ได้แก่ งานอุปกรณ์อิเล็กทรอนิกส์ติดตามตัว (EM) และงานระบบสื่อสารวิทยุเฉพาะกิจระบบดิจิทัล เป็นต้น
(2) ธุรกิจอีเอ็มเอส คาดรายได้ทรงตัว 900 แต่เพิ่มขึ้น เทียบช่วงเดียวกันของปีก่อน เนื่องจากงานรับจ้างผลิตยังเติบโตจากคำสั่งซื้อของลูกค้าที่มีเข้ามาอย่างต่อเนื่อง แต่ปัญหาปขาดตลาดทำให้ในส่วนของ Trading ยังถูกจำกัดการเติบโต และ (3) ธุรกิจสมาร์ท เซอร์วิส คาดทรงตัว เทียบช่วงเดียวกันของปีก่อน ซึ่งถูกจำกัดการเติบโตจากกำลังซื้อในประเทศลดลง ทำให้คาดว่าใน ไตรมาส 4/2564 มูลค่าการใช้บริการผ่านตู้บุญเติมจะฟื้นตัวเพียง 3% จากบริการเติมเงิน e-Wallet และ บริการใหม่ๆ ขณะที่มูลค่าการเติมเงินมือถือและจ่ายบิล คาดลดลง 33% เทียบช่วงเดียวกันของปีก่อน และ 19% เทียบช่วงเดียวกันของปีก่อน ตามลำดับ ด้านอัตรากำไรขั้นต้น เราประเมินอยู่ที่ 20.69% ลดลงจากไตรมาส 3/2564 ที่ 21.99% เป็นผลจาก งานโครงการรถโบกี้ปั้นจั่นกล ที่มีอัตรากำไรขั้นต้นราว 15% ซึ่งต่ำกว่างานโครงการอื่นๆ
ยังคงประเมินผลประกอบการในปี 65 เติบโตอย่างต่อเนื่อง โดยหนุนจาก (1) ธุรกิจอีเอ็มเอส ที่มีปัจจัยหนุนจากการรับจ้างผลิต Power board จากลูกค้ารายใหญ่ รวมถึงการเร่งผลิตตู้เต่าบินในปี 65 และ (2) ธุรกิจสมาร์ท เซอร์วิส ที่คาดว่าในปี 65 จะเห็นการรับรู้รายได้จากบริการต่างๆ ที่เปิดตัว ในช่วงครึ่งหลังปี 64 เช่น บริการถอนเงิน การเป็นตัวแทนธนาคารพาณิชย์เพิ่มขึ้น บริการสินเชื่อรายย่อย และบริการเคาน์เตอร์แคชเชียร์ รวมถึงบริการใหม่ ที่เตรียมเปิดตัว เช่น บริการโอนเงินต่างประเทศ
นอกจากนี้ เต่าบินที่เป็น New S-curve จะเห็นการขยายจุดบริการแบบก้าวกระโดด โดยมีกระแส ตอบรับที่ดี แม้ว่าปัญหาขาดแคลนชิปจะทำให้บริษัทปรับลดเป้าในการตั้งตู้เต่าบินลงเหลือ 4,000 5,000 ตู้ในปี 65 แต่บริษัทยังคงเป้าที่จะขยาย 20,000 ตู้ ภายใน 2 ปี
อย่างไรก็ตาม ธุรกิจเอ็นเตอร์ ไพรซ์ โซลูชั่น ยังต้องลุ้นงานประมูลจากภาครัฐ แต่บริษัทยังมี Backlog กว่า 9,700 ล้านบาท โดยคาดว่าในช่วงไตรมาส 1/2565 จะเริ่มมีการเซ็นสัญญามูลค่าไม่เกิน 500 ล้านบาท ปรับคำแนะนำเป็น “เก็งกำไร” ให้ราคาเป้าหมายใหม่ปี 65 ที่ 20.80 บาท